मंत्री की मौजूदगी में दिबियापुर नगर पंचायत में मनोनीत महिला सभासदों ने ली शपथ – Samar Saleel
मंत्री की मौजूदगी में दिबियापुर नगर पंचायत में मनोनीत महिला सभासदों ने ली शपथ
दिबियापुर। नगर पंचायत दिबियापुर में शुक्रवार को एक सादा समारोह में मनोनीत तीनों महिला सभासदों ने पद व गोपनीयता की शपथ ली। कृषि राज्य मंत्री लाखन सिंह राजपूत की मौजूदगी में नगर पंचायत अध्यक्ष अरविंद पोरवाल ने इन सभासदों को शपथ दिलाई।
बता दें कि शासन ने दिबियापुर नगर पंचायत में संजय नगर निवासी भाजपा महिला मोर्चा की जिला महामंत्री साधना पोरवाल, पूर्व मंडल उपाध्यक्ष राधा राजपूत व भाजपा अनुसूचित मोर्चा प्रकोष्ठ की जिला अध्यक्ष ललिता दिवाकर को पिछले दिनों सभासद नामित किया था।
खास बात यह है कि नव मनोनीत तीनों सभासद नगर पंचायत के एक ही वार्ड संजय नगर की रहने वाली हैं। कह सकते हैं कि एक निर्वाचित और तीन मनोनीत सभासदों को मिलाकर इस वार्ड में रहने वाले सभासदों की संख्या चार होने से संजय नगर का नगर पंचायत में दबदबा बढ़ सकता है।
शुक्रवार को दिबियापुर विधायक व कृषि राज्य मंत्री लाखन सिंह राजपूत के मुख्य आतिथ्य में आयोजित एक सादा समारोह में इन मनोनीत सभासदों को शपथ दिलाई गई। सभी का राज्य मंत्री ने स्वागत किया और कहा कि नगर के विकास के लिए सभी अपना योगदान दें। अधिशासी अधिकारी मोनिका उमराव, वरिष्ठ लिपिक नरेंद्र सिंह राजावत, प्रवेश सहित सभी सभासद भी मौजूद थे।
रिपोर्ट-अनुपमा सेंगर
Women councilors take oath in Dibiyapur Nagar Panchayat in presence of minister दिबियापुर नगर पंचायत मंत्री की मौजूदगी में दिबियापुर नगर पंचायत में मनोनीत महिला सभासदों ने ली शपथ	2020-05-22
Previous होम क्वॉरेंटाइन किए गए लोगों पर रखी जाए विशेष नजर : अभिषेक सिंह
Next हरचंदपुर प्रधान प्रतिनिधि ने कोरोना योद्धाओं का किया सम्मान
मनोनीत सभासदों को उपजिलाधिकारी अर्पित गुप्ता ने दिलाई शपथ
गोरखपुर/चौरी चौरा। नगर पंचायत के लिए मनोनीत तीन सभासदों ने गुरुवार को नगर पंचायत मुन्डेरा ...
मेघालय : दो विधानसभा सीटों के लिए चुनाव कल
प्रोफेशनल पानी पुरी वाले की तरह आरपी सिंह व पीयूष चावला को पानी पुरी सर्व करते नजर आए धोनी